CELEX: 62020TN0680
Language: sl
Date: 2020-11-11 00:00:00
Title: Zadeva T-680/20: Tožba, vložena 11. novembra 2020 – Novelis/Komisija

18.1.2021   
            
            
               SL
            
            
               Uradni list Evropske unije
            
            
               C 19/64
            
         
      Tožba, vložena 11. novembra 2020 – Novelis/Komisija
      (Zadeva T-680/20)
      (2021/C 19/69)
      Jezik postopka: angleščina
      
         Stranki
      
      
         Tožeča stranka: Novelis Inc. (Mississauga, Ontario, Kanada) (zastopniki: S. Völcker, T. Caspary in R. Benditz, odvetniki)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  sklep Komisije z dne 31. avgusta 2020 v zadevi št. M.9076 – Novelis/Aleris o zavrnitvi prošnje družbe Novelis za enomesečno podaljšanje Zaključnega obdobja v skladu s členom 49 zavez Novelis/Aleris razglasi za ničen v celoti ali delno;
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri razloge.
      
                  1.
               
               
                  Prvi tožbeni razlog: izpodbijani sklep je namesto kolegija komisarjev sprejel namestnik generalnega direktorja generalnega direktorata za konkurenco, s čimer je bilo kršeno načelo kolegialnosti.
               
            
                  2.
               
               
                  Drugi tožbeni razlog: kršitev pravice tožeče stranke do izjave.
               
            
                  3.
               
               
                  Tretji tožbeni razlog: nezadostna obrazložitev, ki tožeči stranki onemogoča učinkovito uveljavljanje pravice do obrambe.
               
            
                  4.
               
               
                  Četrti tožbeni razlog: izpodbijani sklep vsebuje več očitnih napak pri presoji in z njim ni upoštevano, da ima tožeča stranka utemeljen razlog za uveljavljanje podaljšanja. Dalje tožeča stranka trdi, da izpodbijani sklep glede na pravne posledice in razpoložljivost več manj obremenjujočih sredstev krši načelo sorazmernosti.